stanford-oval/wikipedia huggingface dataset:
.ca
הערות שוליים

↑  CIRA - Canadian Internet Registration Authority - .CA FAQ - October 12, 2010, web.archive.org, ‏13 בספטמבר 2010
↑  http://www.cira.ca/assets/Documents/Legal/Registrants/CPR.pdf
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט ובנושא קנדה. אתם מוזמנים לתרום לוויקיפדיה ו.
תעופה אזרחית

מטוס של חברת לופטהנזה ובריטיש איירווייז בנמל התעופה בן-גוריון
תעופה אזרחית היא אחד משני ענפי התעופה העיקריים, הכולל את כל פעילות התעופה שאיננה תעופה צבאית. תחום זה ומקיף את תחום התעופה האזרחית הפרטית והמסחרית בעולם. רוב המדינות בעולם חברות בארגון הבינלאומי לתעופה אזרחית (ICAO) ופועלות באמצעותו תוך שיתוף פעולה כדי לבסס תקינה משותפת ואחידה, וכן המלצות לאופן התנהלותה של התעופה האזרחית בעולם.
התעופה האזרחית עוסקת בשני תחומים עיקריים:
תחבורה אווירית של טיסות נוסעים ומטען מסחריות, בין בקווים סדירים ובין בטיסות שכר.
תעופה כללית (General aviation או GA) כוללת את כל יתר התנועה האווירית האזרחית הפרטית והמסחרית.
קווי תעופה בעולם, 2009
מאפייני הענף

התעופה האזרחית מאפשרת שינוע של נוסעים וטובין ברחבי העולם. שני המאפיינים העיקריים של הענף הם ההקפדה ההכרחית על מקצוענות ובטיחות והיכולת לנוע בין מדינות, תוך מעבר בשמיהן של מדינות אחרות. כיוון שהטסת כלי טיס כבדים מן האוויר היא מסוכנת מטבעה, התעופה האזרחית התפתחה כענף עם אסדרה מאוד משמעותית. הגופים המאסדרים, המייצגים את האינטרסים של הציבור הרחב, מעורבים בכל התהליכים הקשורים לתעופה אזרחית, כבר בהתחלת תהליכי התכנון – הן אם המדובר בכלי טיס, הן אם המדובר בתשתיות השונות והן אם מדובר בהכשרת כוח אדם וקביעת קריטריונים להסמכה ולשמירת כשירות.
כיוון שכלי טיס יכולים לטוס בין מדינות, תוך שהם עוברים בשמיהן של מדינות אחרות, רוב מדינות העולם חברות ב|ארגון הבינלאומי לתעופה אזרחית (ICAO). ארגון זה מגבש תהליכי אסדרה, שיטות עבודה מחייבות ותקנים טכניים כדי לאפשר למדינות השונות לסמוך זו על זו בכל הקשור לתעופה האזרחית. כך למשל, הארגון מכתיב את האסדרה לבניית מטוסים, את התקנים לבניית שדות תעופה, את קריטריוני הבטיחות וכדומה. בכל מדינה ישנה רשות מדינתית האחראית לעמוד בהגדרות הארגון הבינלאומי לתעופה אזרחית, למתן רישיונות לגופים הפועלים בשטחה הריבוני או רשומים אצלה, לקביעת האסדרה המקומית, לפיקוח על הגופים השונים ולאכיפה. בישראל רשות זו היא רשות התעופה האזרחית, בארצות הברית זו רשות התעופה הפדרלית ובאיחוד האירופאי, זו הסוכנות האירופית לבטיחות תעופה.
התעופה האזרחית מהווה מרכיב חשוב בכלכלת העולם והשפעתה מוערכת בסדר גודל של 3.6% מהתל"ג העולמי (שהם כ-2.7 טריליון דולר אמריקאי).
לפי IATA, בענף התעופה הועסקו ב-2019 כ-10 מיליון איש באופן ישיר ומעל 65 מיליון איש בענף ובתעשיות שתומכות אותו. לטענת הארגון 35% מערך הסחורות המשונעות בעולם משונע באמצעות התעופה האזרחית, וזאת אף על פי שמדובר רק ב-1% מהסחורות במונחים של משקל. להערכת הארגון יש בעולם יותר מ-30,000 מטוסים (לא כולל תעופה כללית) ולמעלה מ-3,700 שדות תעופה שמשרתים את חברות התעופה.
מרכיבי עולם התעופה האזרחית

בהקשרו הרחב יותר עשוי מושג התעופה האזרחית להתייחס גם ל:
שדות התעופה והמנחתים
מגדלי הפיקוח, פקחי הטיסה וציוד ייעודי הנועד לשרת מערכים אלה (כמו מכ"ם ו-ADSB)
המרחב האווירי וניהולו
יחידות הבקרה האזוריות. בישראל: מערך הבקרה בחיל האוויר הישראלי.
הרשויות המופקדות על ניהול שדות התעופה והמרחב האווירי. בישראל: רשות שדות התעופה.
יחידות אזוריות שתפקידן לספק שרותי קשר ונווט או שרותי בקרת טיסה או שרותי מטאורולוגיה.
יצרניות המטוסים, מכוני הבדק והמערכים השונים שמספקים להם ציוד ושירותים. שוק תחזוקת המטוסים לבדו, ב-2015, כולל תחזוקה שוטפת, תיקונים וביצוע ביקורות וטיפולים תקופתיים, עמד על למעלה מ-130 מיליארד דולר.
חברות התעופה ובכלל זה אנשי צוות האוויר. חלק ניכר מחברות התעופה בעולם מאוגדות במסגרת IATA, ארגון שמטרתו לאפשר "תחרות הוגנת" בין החברות ובכלל זה הבטים הקשורים לתמחור כרטיסי הטיסה.
מכוני מחקר ותקינה העוסקים בתחום.
גופים מאסדרים (רגולטורים). בישראל העיקרי שבהם הוא רשות התעופה האזרחית
ראו גם

מדיה וקבצים בנושא  בוויקישיתוף
הארגון הבינלאומי לתעופה אזרחית
תעופה צבאית
הערות שוליים

↑  סימוכין לערך הגלום בענף התעופה האווירית
↑  הערכת הערך של ענף התעופה, פרסום רשמי של ה-FAA מ-2017
↑  ניתוח מגמות כלכליות באתר הפורום הכלכלי העולמי
↑  מיכל רז-חיימוביץ', ‏IATA: פעילות ענף התעופה תגיע ל-5.7 טריליון דולר בשנת 2036, באתר גלובס, 2 באוקטובר 2018
| תעופה אזרחית  • תעופה • תעופה צבאית |
| --- | --- | --- |
| ארגוניםבין-לאומיים | הארגון הבין-לאומי לתעופה אזרחית • יאט"א |  לוח טיסות יוצאות מטוסי KLM |
| נמל תעופה | טרמינל • עלייה למטוס • שער עלייה למטוס • גשר עלייה למטוס • מדרגות ניידות • טרקלין נייד • קרוסלת מטען • הנחיית כלי טיס על הקרקע • שירותי קרקע למטוס נוסעים • מִנחת |  לוח טיסות יוצאות מטוסי KLM |
| חברת תעופה | חברת דגל • חברה לטיסות חסך • חברה לטיסות שכר • מועדון הנוסע המתמיד • בסיס פעולה מרכזי • רשימת חברות תעופה |  לוח טיסות יוצאות מטוסי KLM |
| ברית חברותתעופה | סטאר אלייאנס • Oneworld • סקייטים • התאחדות חברות התעופה הערביות • קבוצת TUI • ונילה אליינס • LATAM |  לוח טיסות יוצאות מטוסי KLM |
| כרטוס | כרטיס טיסה • כרטיס טיסה אלקטרוני • בידוק ביטחוני • כרטיס עלייה למטוס • עמדה אחודה לבידוק עצמי • כרטיס מסביב לעולם • רישום לטיסה • מחלקת טיסה • שותפות קוד • היטל דלק |  לוח טיסות יוצאות מטוסי KLM |
| מטוס נוסעים | עלייה למטוס • הסעה • צוות אוויר • טייס • טייס אוטומטי • מהנדס טיסה • דייל אוויר • ארוחת טיסה • קופסה שחורה • בידור בטיסה • מושב מטוס • בטיחות בטיסה • רשימת מטוסי נוסעים |  לוח טיסות יוצאות מטוסי KLM |
| בקרה | פיקוח טיסה • אזור בקרה מרחבית • מרחב פיקוח תעופתי • נתיב אווירי • מגדל פיקוח |  לוח טיסות יוצאות מטוסי KLM |
| כללי | תעופה כללית • הסכם שמיים פתוחים |  לוח טיסות יוצאות מטוסי KLM |
| --- | --- |
בקרת זהויות :  NLI: 987007538704305171  NKC: ph270303 
כמות הנוסעים, בתעופה האזרחית, בין השנים 1970 ועד 2017
HD 23319

|  נתוני תצפית |
| --- | --- |
 קבוצת כוכבים:  ארידנוס
 סוג:  ענק לבן
 בהירות נראית:  4.60
 סיווג ספקטרלי:  K2.5III
 עלייה ישרה:  03ʰ 42ᵐ 50.05527ˢ מילי-שניות קשת בשנה
 נטייה:  ‏48.6597″ ‏18′ ‏37-°‏ מילי-שניות קשת בשנה
 מאפיינים פיזיים
 בהירות מוחלטת:  0.91
 מרחק:  178  שנות אור 54.57  פארסק
 עוצמת הארה:  פי 69.23 מהשמש
 מהירות סיבוב:  1.7±0.43 קילומטר לשנייה
 מהירות רדיאלית:  10.96±0.15 קילומטר לשנייה
 היסט:  18.5379±0.0757 אלפיות של שניות קשת
 מתכתיות:  0.17±0.06
 
HD 23319 הוא כוכב הממוקם בקבוצת הכוכבים ארידנוס במרחק של כ-178 שנות אור מכדור הארץ. הכוכב בעל בהירות נראית של 4.60, בהירות מוחלטת של 0.91 והוא מאיר בעוצמה של פי 69 מעוצמת ההארה של השמש. סיווגו הספקטרלי הוא K2.5III
HD 32309

|  נתוני תצפית |
| --- | --- |
 קבוצת כוכבים:  ארנבת
 סוג:  כוכב הסדרה הראשית כחול
 בהירות נראית:  4.89
 סיווג ספקטרלי:  B9.5Vn
 עלייה ישרה:  05ʰ 01ᵐ 25.58052 ˢ מילי-שניות קשת בשנה
 נטייה:  ‏06.9147″ ‏03′ ‏20°‏- מילי-שניות קשת בשנה
 מאפיינים פיזיים
 בהירות מוחלטת:  0.97
 מרחק:  198  שנות אור 60.71  פארסק
 רדיוס:  3.1 רדיוס שמש
 עוצמת הארה:  פי 35 מהשמש
 טמפרטורה:  11,400 K
 מהירות סיבוב:  346 קילומטר לשנייה
 מהירות רדיאלית:  24.2 קילומטר בשנייה
 היסט:  16.5337±0.1691 אלפיות של שניות קשת
 
HD 32309 הוא כוכב בעל בהירות נראית של 4.89 הנמצא בקבוצת הכוכבים ארנבת במרחק של 198 שנות אור ממערכת השמש.
HD 140283

| --- | --- |

 נתוני תצפית
 קבוצת כוכבים:  מאזניים 
 בהירות נראית:  7.212 
 סיווג ספקטרלי:  A5/7Ib/IIw 
 עלייה ישרה:  −1,114.869±0.124 אלפיות שניית קשת בשנה
 נטייה:  −303.574±0.106 אלפיות שניית קשת בשנה
 מאפיינים פיזיים
 מרחק:  190±1 , 62.0578±0.2773 פארסק  שנות אור 58.25±0.31  פארסק
 רדיוס:  1.4 רדיוס שמש
 עוצמת הארה:  3.83 עוצמת ההארה
 מהירות סיבוב:  6.0 קילומטר לשנייה
 מהירות רדיאלית:  −170.37±0.15 קילומטר לשנייה
 היסט:  16.114±0.072 אלפיות של שניות קשת
 מתכתיות:  −2.3 
 
HD 140283 הוא כוכב המרוחק כ-190 שנות אור מכדור הארץ. כוכב זה נחשב לעתיק ביותר שגילו בני האדם, והוא בן כ-13.2 מיליארד שנים. הכוכב נקרא על שמה של הדמות התנ"כית מתושלח, שחי על פי המקרא עד גיל 969.
הכוכב היה מוכר כאשר מיקומו המדויק נמצא ב-1912 על ידי וולטר סידני אדמס.
תנין גמדי

.
| תנין גמדי מצוי |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: תנינאים
משפחה:: תניניים
סוג:: תנין גמדי
מין:: תנין גמדי
מינים
 תנין גמדי מצוי Osteolaemus tetraspis  תנין גמדי קונגולזי Osteolaemus osborni
שם מדעי
 Osteolaemus ‏קופ, 1861
תחום תפוצה
 אזורי התפוצה של התנין הגמדי ביבשת אפריקה

תנין גמדי או תנינון (שם מדעי: Osteolaemus) הוא סוג במשפחת התניניים, הכולל שני מינים: תנין גמדי מצוי (Osteolaemus tetraspis) ותנין גמדי קונגולזי (Osteolaemus osborni).
התנין הגמדי הוא אחד מששת מיני התנינים החיים באפריקה והתנין הקטן ביותר מכל בני משפחתו. התנין הגמדי אינו מין ידוע למדי לעומת שאר מיני התנינים, ולכן חלק מן הידע עליו לקוח מן הידע הקיים על מיני התנינים הדומים להם. התנין הגמדי לא נמצא ברמת שימור גבוהה, והוא ניצוד בשביל בשרו ועורו, אך לא ברמה מסחרית. על פי הערכות, קיימים בטבע בין 25,000 ל-50,000 תנינים גמדיים.
תפוצה

התנין הגמדי חי בביצות טרופיות באקלים סאב-סהרה במערב אפריקה ומערב מרכז אפריקה. תחום תפוצתו משתרע מן סנגל במערב עד לרפובליקה המרכז אפריקאית במזרח. בנוסף גבולה הדרומי של תפוצתו נמצא מדינת אנגולה. המין "O.  tetraspis" חי בעיקר באזור המערבי של תפוצת התנין הגמדי, ואילו המין "O. osborni" חי באזור המזרחי, באזור יערות הגשם של הרפובליקה הדמוקרטית של קונגו.
גודל

התנין הגמדי מגיע לאורך של מטר וחצי. הגודל המרבי אליו יכול להגיע התנין הגמדי הוא 1.9 מטרים (6.2 רגל). משקלו הממוצע הוא 18–32 קילוגרם (40–71 ליברות). הזכרים לרוב גדולים מן הנקבות. משקלן המרבי של הנקבות הוא 40 ק"ג ושל הזכרים כ-80 קילוגרם (180 ליברות).
גבו של תנין גמדי בוגר הוא שחור וצידי גופו צהובים. בטנו חומה בהירה, וראשו מעוטר בדוגמאות שונות בצבע צהוב. לתנין זה צוואר, גב וזנב עבים וקשים במיוחד.
תזונה

התנין הגמדי איטי. הוא יצור לילי. בדומה לתנינים אחרים, הוא ניזון מיונקים, מחסרי חוליות, מדו-חיים ומעופות. תת-המין של נהר הקונגו ניזון בתקופה הגשומה בעיקר מדגים, בעוד בתקופה היבשה הוא מסתמך גם כן על יונקים, חסרי חוליות, דו-חיים ועופות. במשך היום התנין נמצא בתוך מאורה שחפר מתחת לשורשי עץ בסמוך למקור המים שבו הוא שוכן ובו הוא נח במשך היום. למאורה של התנין יכולות להיות מספר כניסות.
רבייה

נקבות התנין הגמדי בונות את הקן שישמש למקום האחסנה לביציהן בקרבת תחילת עונת הרבייה. עונת הרבייה מתחילה עם העונה הגשומה בחודשים מאי ויולי. הקן נמצא קרוב למים, והוא בנוי מערימה לחה של עלים, מאדמה ומענפים שהנקבה אספה. בכל תטולה מגיע מספר הביצים בערך ל-10, אולם הוא יכול להגיע גם ל-20. לאחר כ-85–105 ימים אחרי ההטלה בוקעות הביצים, ומהן יוצאים אבקועי התנין הגמדי באורך של כ-28 סנטימטרים (11 אינץ'). לאחר הבקיעה הנקבה שומרת על הקן ומשגיחה על צאצאיה פן יטרפו בידי תנינים או טורפים אחרים.
מיון

מיון התנין הגמדי:
מין תנין גמדי מצוי (Osteolaemus tetraspis)
מין תנין גמדי קונגולזי/תנין גמדי נהר-הקונגו (Osteolaemus osborni)
בעקבות מחקרים שמתנהלים כיום, ייתכן שתת-מינים אלו יופרדו בעתיד ל-3 מינים עצמאיים.
תניני המערות

בעשור האחרון נתגלתה בגבון אוכלוסייה של תנין גמדי החיה בתוך מערות. עיקר תזונתם הוא עטלפים וצרצרים החיים במערות באלפיהם. בשל ריכוז השתנן הגבוה במימי המערות (כתוצאה משתן העטלפים) צבעם של תנינים אלו הוא כתום.
גולגולת
ראש של תנין גמדי
הערות שוליים

↑  תנין גמדי מצוי באתר הרשימה האדומה של IUCN
1 2  מסמך מקבוצת מומחי התנינאים של IUCN, פורסם ב-2024.
↑  Weird orange crocodiles found gorging on bats in Gabon’s caves ב-New Scientist,
תקציר בעברית ותמונה בדף מדע גדול, בקטנה בפייסבוק.
AS Val

| --- | --- |
למעלה: דגם הצלפים VSS, למטה: AS VAL
למעלה: דגם הצלפים VSS, למטה: AS VAL
 מידע כללי
 סוג:  רובה סער
 נגזרות:  VSS "Vintorez, SR-3 Vikhr
 תכנון:  TsNIITochMash
 מדינה מייצרת:  ברית המועצות ברית המועצות
 יצרן:  מפעל הנשק (טולה)
 מעצב:  המכון המרכזי לבניית נשק מתקדם, פיוטר סרדיוקוב 
 תקופת השימוש:  1980–הווה (כ־44 שנים) 
 מלחמות:  מלחמת צ'צ'ניה הראשונה, מלחמת צ'צ'ניה השנייה ומלחמת דרום אוסטיה (2008)
 מדינות המשתמשות:  רוסיה רוסיה
 מידע טכני
 קליבר:  9X39 מ"מ
 פעולה:  גז, בריח מסתובב
 הזנה:  20 או 10 כדורים
 כוונות:  כוונת ברזל, טלסקופית
 אורך כולל:  875 מ"מ אורך מלא, 615 מ"מ ללא קת
 אורך קנה:  200 מ"מ
 משקל ריק:  2.5 ק"ג
 קצב אש:  900 כדורים לדקה
 מהירות לוע:  295 מטר לשנייה
 טווח אפקטיבי:  300 מטר
 טווח מקסימלי:  400 מטר
 
AS Val (בעברית: אס וואל; Avtomat Special'nyj Val; ברוסית: Автомат Специальный Вал; שם קוד: Shaft) הוא רובה סער סובייטי הכולל משתיק קול מובנה.
ה-AS Val פותח בשנות ה-80 המאוחרות של המאה ה-20 על ידי "המכון המרכזי לבניית נשק מתקדם" (TsNIITochMash) ונמצא מאז בשימוש היחידות המיוחדות הרוסיות-הספצנאז, משרד הפנים הרוסי ושירות הביטחון הפדרלי. כמו כן, הנשק משמש גם במספר יחידות בצבא הרוסי, כוחות מיוחדים בצבא גאורגיה וארמניה, וכן בשימוש אבחזיה; בעבר היה בשירות ה-ק.ג.ב. והצבא האדום.
הטווח האפקטיבי שלו הוא כ-300 מטר, הוא בעל מחסניות של 10 עד 20 כדורים והתפעול שלו דומה לנגזרות הקלשניקוב (AK-47) בעלות טעינה מצד ימין. בנוסף לכך, בורר האש נמצא בתוך שמורת ההדק; לרובה שני מצבים של ירי: ירי בודד וירי אוטומטי בקצב אש של 900 כדורים לדקה. לדברי המשתמשים, הרובה נחשב לאמין, מדויק ונוח.
היסטוריה

עד שנות ה-70 של המאה ה-20, הכוחות המיוחדים של ברית המועצות השתמשו בדגמים שונים של כלי נשק קלים המצוידים במשתיקי קול. עם זאת, לתוסף זה היו חסרונות כגון הגדלה משמעותית של כלי הנשק, טווח אפקטיבי קצר מהרגיל ועוד. לכן, במקביל ל־TsNIITochMash, הק.ג.ב. ו-GRU ייצרו דגמים ייעודיים שסיפקו לכוחות המיוחדים יעילות גבוהה יותר.
דרישות טקטיות-טכניות שונות לדגמים השונים של רובי הצלפים ומקלעים הובילו לאחידות הדרישה ובשנת 1983 הרובה היחיד שסוכם עליו הוא רובה הצלפים. המפרט אושר רק לאחר שנתיים. מאז שופרה יעילותו וכוח האש שלו ורובה הצלפים עבר לתקן חדש של תחמושת בקליבר 9x39 מ"מ. על בסיס זה נוצר VAL האוטומטי.
בשנת 1987 נכנס הנשק לשירות מבצעי.
משתמשים

רוסיה רוסיה: יחידת הקומנדו הימי של חיל הים הרוסי
אבחזיה אבחזיה
גאורגיה גאורגיה
ארמניה ארמניה
טוקסופלזמוזיס

| --- | --- |

טוקסופלזמוזיס
 תחום:  מחלות זיהומיות 
 גורם:  טוקסופלזמה 
 תסמינים:  לימפדנופתיה, splenomegaly, low-grade fever, hepatomegaly, דלקת המוח, הגדלה מתקדמת של הכבד והטחול 
 טיפול:  sulfadiazine  דאראפרים  spiramycin  קלינדמיצין  טרימטופרים/סולפמתוקסזול  כלורוקין 
 קישורים ומאגרי מידע
 eMedicine:  article/229969 
 DiseasesDB:  13208
 MeSH:  D014123
 MedlinePlus:  000637
 סיווגים
 ICD-10:  B58
 ICD-11:  1F57 
 
טוקסופלזמוזיס היא מחלה הנגרמת בגלל טפיל חד תאי (פרוטוזואה) בשם טוקסופלזמה גונדי (Toxoplasma gondii). טפיל זה נמצא לרוב במעיים של חתולים נגועים, וכן בתאים של בעלי חיים אחרים, ולכן ניתן להידבק במחלה כתוצאה ממגע ישיר של הפה עם צואת חתולים, מאכילת בשר נגוע שלא בושל כראוי וכן מעיבוד אדמה ומגע של יד בפה.
טוקסופלזמה גונדי הוא הטפיל הנפוץ ביותר, מעריכים כי בין רבע לשליש מאוכלוסיית העולם נדבקו בטפיל. רובם לא חשו בהידבקות או שחשו כאב ראש ותחושה הדומה להתקררות.
מחלה זו נחשבת כמסוכנת במיוחד עבור נשים בהריון ועבור מדוכאי חיסון, כמו חולי סרטן המקבלים טיפול כימותרפי, מושתלי איברים, וחולי איידס.
תסמינים

כ-80% מהאנשים שנדבקים לא מפתחים תסמינים כלשהם. אחרים מפתחים תסמינים הדומים לשפעת, כגון כאבי שרירים או ראש, צמרמורת, חום, חולשה כללית, או בלוטות לימפה מוגדלות מעט.
סיכונים בהריון

המחלה עלולה לגרום לסכנה לחיי העובר, במיוחד אם האם נדבקת במהלך השליש הראשון להריונה. אם מתרחשת הדבקה במהלך 12 השבועות הראשונים להריון, והטפיל עובר לשליה, השלכותיה עלולות להיות חמורות במיוחד, עד כדי מוות תוך רחמי של העובר, הפלה טבעית, או סיבוכים אחרים לעובר וליילוד הכוללים:
צהבת.
גודל ראש חריג בעקבות הצטברות נוזלים במוח.
קשיי למידה.
זיהומי עיניים.
פרכוסים.
טחול או כבד מוגדלים.
עוברים שאימהותיהם נדבקו במהלך 28 השבועות האחרונים להריון, נמצאים בסיכון מוגבר להידבקות במחלה (60% סיכון), למומים ולפיתוח המחלה. רק מיעוט קטן יפתח את סימני המחלה מיד בלידה. במרבית המקרים הסימנים יופיעו במהלך שנות ה-20 לחיים, או אף מאוחר יותר ויכללו:
קשיי למידה
פגיעה בשמיעה
דלקת עיניים על רקע טוקסופלזמה
עידוד יצירת הקשרים במוח אצל העובר מפריע להתמיינות המוח.
עם זאת, אנשים רבים נדבקים בטוקסופלזמה במהלך החיים וכתוצאה מכך מפתחים נוגדנים כנגד הטפיל; נשים שיש להן נוגדנים בדם נחשבות כמחוסנות מפני הידבקות חוזרת.
סיכונים נוספים

מטא-אנליזה שכללה 17 מחקרים הצביעה על סיכון מוגבר להתפרצות סכיזופרניה בקרב בעלי חתולים. ייתכן שהסיבה לקשר בין השניים נעוצה בחשיפה לטפיל.
אנשים בעלי מערכת חיסונית מוחלשת עלולים לסבול מפגיעות בעיניים ובמערכת העצבים או מחלות לב ונשימה.
לעיתים מנסים להסביר שינויי התנהגות מדווחים אצל בני אדם שנדבקו בטפיל, בהשפעתו על מטבוליזם הדופמין, אך טרם הוכח קשר ברור.
ישנן ראיות לכך שזיהום בטוקסופלזמה גונדי מעכב את הידרדרות המוח בעכברים המשמשים מודל למחלת אלצהיימר.
כמו כן, בניגוד לדעה הרווחת לפיה טוקסופלזמה גונדי קשור לדיכאון, ישנן ראיות הפוכות, מכיוון שהטפיל מעלה את רמת הדופמין במוח (דבר המקושר לשיפור במצב הרוח). עם זאת, אצל אנשים שאינם סובלים מהפרעת קשב וריכוז, רמות גבוהות של דופמין מפריעות
לתהליך ניתוק קשרים, שהמוח מבצע על מנת להיות יותר יעיל.
הטפיל לא פוגע בתאי עצב, אך ניזון מייצור החומרים בתאי התמיכה של המוח אם כשלה המערכת החיסונית.
מניעה וטיפול

ניתן להימנע מהדבקה בטפיל באמצעות שמירה על היגיינה - שימוש בכפפות או שטיפת ידיים במים וסבון לאחר מגע בצואת חתולים, באדמה בגינה, או בבשר לא מבושל; וכן אכילת ירקות ופירות שנרחצו היטב, מזון שבושל היטב ומוצרי חלב מפוסטרים.
אדם שפיתח תסמינים לאחר הדבקה בטפיל, יכול לקבל טיפול תרופתי, כגון פירימתאמין (דאראפרים, המשמשת לרוב לטיפול במלריה) בשילוב עם הקרם סולפאדיאזין (תרופה אנטי-בקטריאלית ואנטי-פטרייתית לטיפול בטפיל). התרופות מונעות את יצירת החומצה הפולית אשר חיונית להתרבות הטפיל בתאי הגוף. התרופות ניתנות למשך 3–6 שבועות.
עבור נשים שנדבקו במהלך ההריון ניתן לקבל אנטיביוטיקה מסוג ספיראמיצין (רובאמיצין), שמפחיתה את הסכנה לעובר.
הערות שוליים

↑  הריון וטוקסופלזמה, באתר מכבי שירותי בריאות
↑  NIH "Agent Reduces Autism-Like Behaviors in Mice" by GRN-529 receptor blocker
↑  John J McGrath, Carmen C W Lim, Sukanta Saha, Cat Ownership and Schizophrenia-Related Disorders and Psychotic-Like Experiences: A Systematic Review and Meta-Analysis, Schizophrenia Bulletin 50, 2024-04-30, עמ' 489–495 doi: 10.1093/schbul/sbad168
↑  Cat Ownership and Schizophrenia: A New Perspective | Psychology Today, www.psychologytoday.com (באנגלית)
↑  Bong-Kwang Jung et. al., "Toxoplasma gondii Infection in the Brain Inhibits Neuronal Degeneration and Learning and Memory Impairments in a Murine Model of Alzheimer's Disease"
↑  Emese Prandovszky e.t al., "The Neurotropic Parasite Toxoplasma Gondii Increases Dopamine Metabolism"
↑  Sharot, Tali; Marc Guitart-Masip, Christoph W. Korn, Rumana Chowdhury, Raymond J. Dolan (11). "How Dopamine Enhances an Optimism Bias in Humans". Current Biology. PMID 22795698
↑  Creuzet C et. al., "Neurons in primary culture are less efficiently infected by Toxoplasma gondii than glial cells."
| --- | --- |
בקרת זהויות :  GND: 4185790-2  NDL: 00573190  NKC: ph126700 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
BTR-80

| --- | --- |

 מידע כללי
 סוג:  נגמ"ש
 מדינה מייצרת:  ברית המועצות ברית המועצות רוסיה רוסיה
 יצרן:  גא"ז 
 שנת ייצור:  1986
 תקופת השימוש:  1986–הווה (כ־38 שנים) 
 דגם קודם:  BTR-70
 דגם עוקב:  BTR-90
 מערכה מרכזית:  מלחמת אפגניסטן, מלחמת צ'צ'ניה.
 יחידות שיוצרו:  4,300 
 מידע טכני
 אורך:  7.65 מ'
 רוחב:  2.90 מ'
 גובה:  2.35 מ'
 משקל:  13.6 טון
 מהירות:  90 קמ"ש (כביש)  40 קמ"ש (שטח)  10 קמ"ש (מים)
 טווח פעולה:  600 ק"מ
 מנוע:  מנוע סולר, 260 כ"ס
 שריון:  7-10 מ"מ פלדה
 צוות:  3 + 8 לוחמים
 מערכות נשק
 חימוש עיקרי:  מקלע כבד 14.5 מ"מ KPV
 חימוש משני:  מקלע 7.62 מ"מ PKT
 
ה-BTR-80 (מרוסית: БТР-80 קיצור של: Бронетранспортер המתורגם נושא גייסות משוריין)  הוא נגמ"ש אמפיבי בעל 8 גלגלים תוצרת רוסיה, המשמש להובלה ולחימה של חיילים בשדה הקרב. ה-BTR-80 שודרג ופותח כפלטפורמה לעשרות גרסאות למטרות שונות, הוא פותח כהמשך ישיר לסדרת הנגמ"שים ה-BTR-60 וה-BTR-70, והתבסס על שדרוגים ולקחים של קודמיו.
תיאור

נגמ"ש ה-BTR-80 פותח על ידי צוות מהנדסים של מפעל גא"ז בניז'ני נובגורוד כהמשך ישיר לסדרת הנגמ"שים של צבא ברית המועצות. הנגמ"ש פותח כדי להחליף את קודמיו ה-BTR-60 וה-BTR-70. ייצור הכלי החל בשנת 1986 והתבסס על פיתוח שכלל הפקת לקחים מביצועי קודמיו ובעיקר ה-BTR-70, כך שינויים רבים הוכנסו לנגמ"ש החדש והוא נכנס לשירות בצבא ברית המועצות בתקופת המעורבות הסובייטית באפגניסטן. במהלך השנים הראשונות של שנות ה-80, פיתוח ה-BTR-80 התבצע במקביל לביצועי קודמיו במהלך טבילת האש בלחימה באפגניסטן, כך שהפיתוח התבסס על לקחים שנלמדו תוך כדי הפיתוח.
דגמים עיקריים

ברית המועצות ורוסיה
BTR-80 : דגם הבסיס המיועד לניוד לוחמים בשדה הקרב.
BTR-M: דגם משודרג המיוצר החל משנת 1993, בעל מנוע 240 כ"ס, גוף מעט ארוך יותר וצמיגים חדשים.
BTR-82: דגם משודרג אשר הוצג בשנת 2009, בעל מנוע 300 כ"ס, מיגון רב יותר ואמצעים ומערכות מתקדמים יותר.
BTR-80K: דגם פיקוד בעל ציוד קשר נוסף.
BTR-80A : נגמ"ש לחימה בעל תותח 30 מ"מ המותקן על צריח ייעודי בשם BPPU. דגם נגמ"ש הלחימה מעט גדול וכבד יותר וכולל גם אמצעים אופטיים משודרגים.
BTR-80AK : דגם פיקוד לנגמ"ש הלחימה.
BRDM-3: רק"ם סיור המבוסס על ה-BTR-80AK, בעל צוות של 6 לוחמים.
BTR-82A: דגם משודרג אשר הוצג בשנת 2009, בעל מנוע 300 כ"ס, מיגון רב יותר ואמצעים ומערכות מתקדמים יותר.
2S23 Nona-SVK: דגם סיוע אש, בעל תותח 120 מ"מ המותקן בצריח ומשמש כמרגמה או כתותח בכינון ישיר.
BREM-K: נגמ"ש חילוץ בעל מנוף וללא הצריח.
BTR-80 PBKM: נגמ"ש פיקוד.
RKhM-4: דגם לוחמת אב"כ, בעל ציוד איתור, זיהוי וטיהור כנגד לוחמת אב"כ.
K1Sh1 : נגמ"ש פיקוד המשמש עמדת פיקוד ניידת.
BMM-80 Simfoniya: דגם אמבולנס משוריין.
1V152: דגם תצפית וטיווח ארטילרי.
BTR-90: נגמ"ש המבוסס על ה-BTR-80 ומהווה המשך ישיר לסדרת הפיתוח.
הונגריה
BTR-80M: דגם משודרג של הצבא ההונגרי, בעל ציוד אופטי, מערכת אב"כ וציוד קשר משודרג.
BTR-80 MPAEJ: נגמ"ש הנדסה ללא הצריח.
BTR-80 MVJ: נגמ"ש חילוץ.
BTR-80 SKJ: נגמ"ש אמבולנס משוריין בעל גוף גדול יותר.
BTR-80 VSF: דגם סיור ולוחמת אב"כ.
אוקראינה
BTR-80UP: דגם אשר מיוצר על ידי אוקראינה, בשיתוף עם פולין המיועד לצבא העיראקי.
BTR-94: נגמ"ש מפיתוח אוקראינה, בעל צריח עליו מורכבים זוג תותחי 150 מ"מ.
BTR-7: נגמ"ש אשר מיוצר על ידי אוקראינה אשר מבוסס על BTR-80.
BTR-80 של הצבא הרוסי מראה את יכולות השייט של הנגמ"ש.
BTR-80A
נגמ"ש קשר R-166-0.5
BVS אנטרטיינמנט

| --- | --- |

 נתונים כלליים
 מייסדים:  חיים סבן, שוקי לוי
 תקופת הפעילות:  1980–2001 (כ־21 שנים)
 חברת אם:  חברת וולט דיסני
 חברות בנות:  SIP Animation
 מיקום המטה:  לוס אנג'לס
 מוצרים עיקריים:  סדרות טלוויזיה, סרטים באורך מלא
  
 www.saban.com
 
BVS אנטרטיינמנט (באנגלית: BVS Entertainment), אשר הייתה ידועה בעבר בשם סבן פרודקשנס, סבן אנטרטיינמנט וסבן אינטרנשיונל, היא חברת הפקות אמריקאית שהוקמה ב-1980 על ידי חיים סבן ושוקי לוי והינה כיום חברת בת של תאגיד וולט דיסני. החברה הייתה אחראית להפקות של מספר סדרות ילדים פופולריות במהלך שנות השמונים והתשעים.
היסטוריה

החברה, אשר נוסדה ב-24 באפריל 1980 בשם "Saban Productions" על ידי חיים סבן ושוקי לוי, התמקדה בתחילה בהפקות מוזיקליות. בהמשך החברה החלה להתמקד בהפקה של תוכניות טלוויזיה, ושיתפה בין היתר פעולה עם חברת DIC Enterprises (אנ') בפרויקטים כמו "קיד וידאו" ו"מקרון 1".
במהלך שנות התשעים, במסגרת שיתוף פעולה עם Marvel Entertainment Group, הופקה סדרת האנימציה "אקס-מן: סדרת האנימציה". החברה הפיקה במהלך שנות התשעים גם את המוזיקה לתוכניות ילדים שהופקו על ידי חברות אחרות כמו האחים סופר מריו, חוש-חש הבלש ושתי העונות הראשונות של דרגון בול Z עם הדיבוב האנגלי.
בשנת 1995, החברה התמזגה עם חברת "פוקס קידס נטוורק" ובאותה העת היא הייתה אחראית להפקות של סדרות מצליחות כמו "פאוור ריינג'רס" (אשר התבססה במקור על תוכן רב שנלקח מהסדרה היפנית סופר סנטאי).
רכישת החברה על ידי חברת וולט דיסני ב-2001‏ הובילה למיתוגה מחדש בשם "BVS אנטרטיינמנט", ובעקבות כך החברה חדלה להתקיים כחברה עצמאית.
ראו גם

ערכים העוסקים בסדרות שהופקו על ידי סבן אנטרטיינמנט
ערכים העוסקים בסרטים שהופקו על ידי סבן אנטרטיינמנט